రాజేష్ చౌహాన్

రాజేష్ చౌహాన్ (జననం 1966 డిసెంబరు 19) 1993 నుండి 1998 వరకు 21 టెస్టులు, 35 వన్డే ఇంటర్నేషనల్స్ ఆడిన మాజీ భారత క్రికెటరు. అతను 1990ల నాటి కుంబ్లే - రాజు - చౌహాన్‌ల స్పిన్ త్రయంలో భాగం.

ఆడిన 21 టెస్టుల్లో అతని తోడ్పాటు పరిమితమే అయినప్పటికీ, వాటిలో భారత్ ఏదీ ఓడిపోలేదు.  1997లో కరాచీలో సక్లైన్ ముస్తాక్ వేసిన చివరి ఓవరులో సిక్స్ కొట్టి, పాకిస్థాన్‌పై భారత్‌కు నాలుగు వికెట్ల విజయాన్ని అందించడం ద్వారా అతను ఎక్కువగా గుర్తుంటాడు.

 జీవిత విశేషాలు 
రాంచీలో నివసించే అతని తండ్రి గోవింద్ రాజా చౌహాన్ కూడా క్రికెటరే. అతను 1957లో రంజీ ట్రోఫీ,1964లో దులీప్ ట్రోఫీ ఆడాడు. వారి పూర్వీకుల గ్రామం కచ్ ప్రాంతం లోని విడి. అతను కచ్ గుర్జర్ క్షత్రియ అనే చిన్న సమాజానికి చెందినవాడు.   చౌహాన్ 1993-96 సంవత్సరాలలో కచ్ గుర్జార్ క్షత్రియ సంఘానికి ఆల్-ఇండియా యూత్ వింగ్ ఛైర్మన్‌గా కూడా పనిచేశాడు. చురుకైన సామాజిక సభ్యుడు. Kutch Gurjar Kshatriya Samaj : A brief History & Glory by Raja Pawan Jethwa. (2007)

 తరువాత జీవితంలో 
2007 ఏప్రిల్‌లో అతను కారు ప్రమాదంలో తీవ్రంగా గాయపడ్డాడు. అనేక ఫ్రాక్చర్లతో పాటు అతని కాలు, వీపు, చేయి, తలపై గాయాలయ్యాయి.Rajesh Chauhan injured in road accidentEx-cricketer Rajesh Chauhan injured

అతను ప్రస్తుతం ఛత్తీస్‌గఢ్‌లోని భిలాయ్‌లో నివసిస్తూ, భిలాయ్ స్టీల్ ప్లాంట్‌లో ఉద్యోగం చేస్తున్నాడు. వ్యాపారాన్ని కూడా నడుపుతున్నాడు.

2014 జూలై 7 న, భిలాయ్‌లోని తన నివాసంలో గుండెపోటుకు గురై, ప్రాణాలతో బయటపడ్డాడు. 

 మూలాలు 

వర్గం:గుజరాత్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1966 జననాలు
వర్గం:Articles with hAudio microformats